লাইব্রেরি জেনেসিস
লাইব্রেরি জেনেসিস (লিবজেন) হলো একটি নথি আদান-প্রদান ভিত্তিক ছায়া গ্রন্থাগার ওয়েবসাইট যা শিক্ষায়তনিক সাময়িকীর নিবন্ধ, শিক্ষায়তনিক ও সাধারণ আগ্রহের বই, ছবি, কমিক, অডিওবই এবং ম্যাগাজিনের জন্য নিবেদিত। সাইটটি এগুলো বিনামূল্যে পেতে সহায়তা করে যা অন্যথায় ক্রয়-দেয়াল বা অন্য কোথাও ডিজিটাইজ করা হয়নি এমন অবস্থায় বিদ্যমান। লিবজেন নিজেকে "লিঙ্ক সংগ্রাহক" হিসাবে বর্ণনা করে, "সর্বজনীনভাবে উপলব্ধ পাবলিক ইন্টারনেট রিসোর্স থেকে সংগ্রহ করা" আইটেমগুলির একটি অনুসন্ধানযোগ্য ডাটাবেস এবং সেইসাথে "ব্যবহারকারীদের থেকে" আপলোড করা নথিগুলো প্রদান করে। লিবজেন স্বত্বাধিকারযুক্ত কাজ, যেমন এলসেভিয়ারের সাইন্সডাইরেক্ট ওয়েব-পোর্টাল থেকে PDF সরবরাহ করে। এলসেভিয়ারের মতো প্রকাশকরা লাইব্রেরি জেনেসিসকে ইন্টারনেট পাইরেসির জন্য অভিযুক্ত করেছেন। অন্যরা দাবি করে যে শিক্ষায়তনিক প্রকাশকরা অন্যায়ভাবে সরকারি-অর্থায়নকৃত গবেষণা থেকে উপকৃত হন, যা গবেষকদের দ্বারা লিখিত; যাদের মধ্যে অনেকেই পাবলিক বিশ্ববিদ্যালয়ে নিযুক্ত। যেখানে লিবজেন তাদের গবেষণাকে বিতরণ করতে সাহায্য করছে যা আসলে তাদের অবাধেই পাওয়া উচিত ছিল।